सुंदर कांड सर्वांग सुंदर है : सुधीर
सुंदरकांड सर्वांग सुंदर है। जो भक्त इसका पारायण करता है, उसका प्रत्येक सोपान सुंदर हो जाता है। लंका जाने के क्रम में हनुमानजी महाराज को बाधाओं को पार करना पड़ा। वह बाधा लंकिनी सुरसा, सिंहिका, मैनाक आदि के रूप में सामने आई। यह बातें श्रीराम मंदिर में आयोजित श्रीराम कथा अमृत वर्षा ज्ञान महायज्ञ के दौरान सुधीर महाराज ने अपने प्रवचन में कही। उन्होंने कहा कि समाज में जब भी कोई अच्छे कार्य होते हैं, उसमें समाज के ही उत्कृष्ट लोग बाधा पहुंचाने का काम करते हैं। हनुमानजी सबकी समस्याओं का समाधान करने में लगे रहते हैं।
सुरसा जैसे-जैसे अपना विशालकाय शरीर को बढ़ाती चली हनुमानजी भी दोगुणा चार गुणा के क्रम में अागे बढ़ते हुए सोचे कि मैं जिस कार्य के लिए चला हूं, उसमें प्रतिस्पर्धा करने पर समय नष्ट होने के साथ ही कार्य को सही अंजाम तक नहीं पहुंचाया जा सकता, तब उन्होंने सुरसा के सामने अति लघु रूप बनाया। उसका संकल्प पूरा किया आैर सीता माता की खोज में लंका पहुंचे। आजकल लोग बड़े हो जाते हैं, लेकिन उन्हें छोटा होने में लज्जा महसूस होती है। श्रीराम कथा मानव, व्यक्तित्व और चरित्र निर्माण का मूलमंत्र है। इस अवसर पर सुजीत सिंह, चंदन जायसवाल, रूद्र कुमार, रमण दुबे, राज जायसवाल, बृजेश सर्राफ, संजीव जायसवाल, अमित कुमार, अमर गुप्ता, राहुल सिंह, अशोक बलासिया, राणा सिंह सहित कई समाजसेवी मौजूद थे।
लघु रूप धारण कर हनुमानजी पहुंचे थे लंका
उपस्थित श्रद्धालु।
mar_Deva hin_Deva hin_Deva hin_Deva awa_Deva